ગઇ સાંજે 7 વાગ્éે શહેર ભાજપ કાર્યાલય ખાતે મળેલી બેઠક અંદાજે દોઢ કલાક સુધી ચાલી હતી અને જાણવા મળ્યા મુજબ આ બેઠકમાં કોળી સમાજ તરફથી નરશીભાઇ, વનરાજભાઇ, જીતેશભાઇ શિંગાળા સહિતના આગેવાનો હાજર હતાં, તો બીજી તરફ ભોઇ સમાજના પ્રમુખ અનિલભાઇ ગાેંડલીયા, ઉપપ્રમુખ તરૂણભાઇ મહેતા, વરિષ્ઠ અગ્રણી હરેશભાઇ કુંભારણા, એડવોકેટ સંજય દાઉદીયા, એડવોકેટ ધર્મેશ ગાેંડલીયા ઉપસ્થિત રહ્યા હતાં, નગરસેવક આલાભાઇ રબારી પણ ઉપસ્થિત હતાં. સમાધાન માટેની આ મહત્વની બેઠકમાં ભાજપના ધારાસભ્ય ધર્મેન્દ્રસિંહ (હકુભા) જાડેજાએ કેટલાક મહત્વના દાખલા ટાંકીને કહ્યું હતું કે, ભૂતકાળમાં આપણા જિલ્લામાં પણ આઠ-આઠ, દશ-દશ હત્યાઆેના બનાવો બન્યા છે અને આવી મોટી ઘટનાઆેમાં પણ અંતે સમાધાનનો માર્ગ લેવામાં આવ્યો છે, મતલબ એ છે કે કોઇપણ માથાકુટ થાય, વાત વણસે, શાંતિ સામે ખતરો ઉભો થાય ત્યારે સમાધાન જ હિતકારી રહે છે, બેઠકમાં શહેર ભાજપ પ્રમુખ હસમુખભાઇ હીડોચા અને હીરાભાઇ સોલંકીએ પણ ઉપસ્થિત તમામને ભવિષ્યમાં શાંતિ જાળવવા માટે પ્રવૃત રહેવા અપીલ કરી હતી.